stanford-oval/wikipedia huggingface dataset:
Talala
Maantiede

Talalan kylä rajoittuu etelässä, idässä ja pohjoisessa Punkalaitumenjokeen. Pääosa kylästä onkin viljeltyä jokilaaksoa, joka rajautuu metsäiseen saarekkeeseen. Lännessä Talala rajoittuu Punkalaitumen keskustaajamaan Sarkkilaan ja Punkalaidun–Vesilahti-tiehen.
Jokilaakson pellot ovat pääosin viljelykäytössä. Kylän kaakkoiskulman "Jokiniittulle" syntyy lähes joka kevät tulvajärvi 1800-luvulla kuivatun järven paikkeille. Tulvajärvellä levähtää lukuisia muuttolintuja, kuten joutsenia, kurkia ja hanhia.  Peltojen laidoilta löytyy muutamia savenottoon käytettyjä kaivantoja, prunneja, joista voi onkia ruutanoita.
Metsäinen selänne kylän keskiosissa koostuu pääasiassa talousmetsästä, jossa vallitsevana puulajina on kuusi. Alueella on vielä jonkin verran jäljellä vanhaa, lähes luonnontilaista metsää.
Lähikyliä ovat: Sarkkila lännessä, Koskioinen idässä ja Oriniemi pohjoisessa.
The Crew

| The Crew |
| --- | --- |

Kehittäjä:  Ivory Tower Ubisoft Reflections
Julkaisija:  Ubisoft
Jakelija:  Steam, Humble Store, Ubisoft Store, Microsoft Store ja PlayStation Store
Ohjaaja:  Julian Gerighty
Käsikirjoittaja:  Ian Mayor, Sam Starcham, James Worral, Tom Boggis
Säveltäjä:  Joseph Trapanese
Pelisarja:  The Crew
Julkaistu:  WW 2. joulukuuta 2014
Lajityyppi:  ajopeli
Pelimuoto:  yksinpeli, moninpeli
Ikäluokitus:  PEGI: 12
Alusta:  PlayStation 4, Windows, Xbox 360, Xbox One
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
The Crew on Ivory Towerin ja Ubisoft Reflectionsin kehittämä sekä Ubisoftin julkaisema verkossa moninpelattava ajopeli. Peli julkaistiin Microsoft Windowsille, PlayStation 4:lle, Xbox 360:lle ja Xbox Onelle 2. joulukuuta 2014.
Ubisoft poisti pelin digitaalisista kauppapaikoista joulukuussa 2023 ja kertoi pelin palvelimien sulkeutuvan 31. maaliskuuta 2024. Koska peli keskittyy verkossa pelaamiseen, palvelimien sulkemisen myötä peliä ei voi enää pelata.
Tarina

Pelin juoni alkaa siitä, että lahjakas kuljettaja Alex Taylor liittyy FBI:hin. Rikollisen kiinnisaamiseksi Taylorin täytyy soluttautua kokonaisuudessaan Yhdysvaltojen kattavaan autojengiin ja saavuttaa siellä mainetta ja kunniaa.
Vastaanotto

Suomen Gamereactor kehui pelialueen suuruutta ja grafiikan kauneutta, mutta parannettavaa Gamereactorin mukaan oli, että tarina oli heikko, kanssapelaajat harvassa sekä sitä, että pelissä oli kömpelö ajomalli. Peli sai Gamereactor Suomelta arvosanaksi 7.
Käännös suomeksi
The Cross

The Cross keikalla Saksassa vuonna 1990.
The Cross oli vuosina 1987–1993 toiminut brittiläinen rock-yhtye, jonka keulakuvana toimi Queenin rumpalina tunnetuksi tullut Roger Taylor, instrumentteinaan tällä kertaa kitara ja laulu. Yhtye ei saavuttanut kovin laajaa menestystä, vaikka nauttikin Saksassa kohtalaista suosiota. The Cross esiintyi Suomessa Tavastia-klubilla 3. lokakuuta 1991. Yhtye hajosi vuonna 1993 kolmen julkaistun studioalbumin jälkeen.
Diskografia > Albumit

Shove It (1988) –  UK #58
Mad, Bad, and Dangerous to Know (1990) –  Saksa #48
Blue Rock (1991)
Diskografia > Singlet

"Cowboys and Indians" (1987) – UK #74
"Shove It" (1988) – UK #82
"Heaven for Everyone" (1988) – Saksa #68, UK #84
"Power to Love" (1990) – UK #83
"New Dark Ages" (1991)
"Life Changes" (1991)
Kokoonpano

Roger Taylor (laulu ja kitara)
Spike Edney (koskettimet)
Clayton Moss (kitara)
Peter Noone (bassokitara)
Josh Macrae (rummut)
Tagulanlaulumesikko

| Tagulanlaulumesikko> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Mesikot Meliphaga
Laji::  vicina
Kaksiosainen nimi
 Meliphaga vicina  (Rothschild & Hartert, 1912) 
Katso myös
   Tagulanlaulumesikko Wikispeciesissä  
Infobox OKNimi-testi OK: 
Tagulanlaulumesikko (Meliphaga vicina) on mesikoiden heimoon kuuluva varpuslintu.
Levinneisyys ja elinympäristö

Tagulanlaulumesikkoa tavataan kotoperäisenä Tagulan saarella Papua-Uudessa-Guineassa. Laji on huonosti tunnettu, eikä siitä ole tehty kannanarvioita. Tagulanlaulumesikon uskotaan elävän alankojen metsissä ja metsänreunoilla 800 metrin korkeuteen asti. Metsien hakkuut saattavat olla sille uhka.
TRON

TRON (The Real-time Operating System Nucleus) on joukko spesifikaatioita, jotka määrittelevät reaaliaikaisen käyttöjärjestelmän ytimen. TRON-projektin aloitti tohtori Ken Sakamura Tokion yliopistosta vuonna 1984. Vuonna 1986 perustettiin TRON Kyogikai (TRON-yhdistys) vastaamaan projektin hallinnoinnista. Vuoteen 1987 mennessä mm. NEC, Hitachi, Fujitsu ja Mitsubishi Electric olivat aktiivisesti käyttämässä TRONia eri tarkoituksiin.
Vuonna 2003 TRON oli maailman käytetyin käyttöjärjestelmä, johtuen siitä että TRON-johdannaisia käytetään hyvin usein sulautetuissa järjestelmissä erityisesti Japanin valtavassa elektroniikkateollisuudessa. Länsimaissa sen yleistymistä on haitannut lähinnä muun kuin japaninkielisen dokumentaation puute.
TRON-yhdistys yhdistyi vuonna 2010 T-Engine Forumiin, joka jatkaa ITRON -spesifikaation kehitystä ja oman T-Kernel -järjestelmänsä kehitystä.
TRON-arkkitehtuuri

Itse TRON-spesifikaatiot ovat vapaasti käytettävissä. Spesifikaatiot määrittelevät pelkästään käyttöjärjestelmärajapinnan ja yleiset suunnitteluratkaisut, eivätkä itse kooditasoa, eikä projekti estä TRON-pohjaisen käyttöjärjestelmän lähdekoodin pitämistä yksityisenä. Eräiden tahojen TRON-projektit ovat kuitenkin avointa lähdekoodia; tällainen on esimerkiksi TOPPERS/JSP.
TRON-arkkitehtuuri > TRONin aliarkkitehtuurit

TRONista on useita aliarkkitehtuureja, jotka on tarkoitettu erilaisiin käyttötilanteisiin.
ITRON (Industrial TRON): Tarkoitettu sulautettuja järjestelmiä varten. Yleisimmin käytetty versio.
BTRON (Business TRON): Pöytätietokoneisiin, työasemiin, kämmenmikroihin ja vastaaviin; yleensä käytetään käyttöliittymän rakentamiseen verkotetuissa TRON-järjestelmissä.
CTRON (Central/Communications TRON): Keskuskoneisiin ja tietoliikennelaitteisiin.
MTRON (Macro TRON): Eri TRON-komponenttien väliseen tiedonsiirtoon.
Aiheesta muualla

TRON.org (englanniksi)
The Crow, the Owl and the Dove

| ”The Crow, the Owl and the Dove” Nightwish |
| --- | --- | --- |

Singlen tiedot
 Albumilta: Imaginaerum
 B-puoli: ”The Heart Asks Pleasure First”
 Äänitetty : 2007/2011
 Julkaistu: 2. maaliskuuta 2012
 Formaatti: CD
 Tekijä(t): Tuomas Holopainen
 Tyylilaji: Sinfoninen metalli
 Levy-yhtiö: Nuclear Blast Records
Nightwishin muut singlet
| ”Storytime” 2011 | ”The Crow, the Owl and the Dove” 2012 | ”Élan” 2015 |
The Crow, the Owl and the Dove on suomalaisen metalliyhtyeen Nightwishin toinen single heidän seitsemänneltä
studioalbumiltaan Imaginaerum. Single julkaistiin 2. maaliskuuta 2012.
Singlellä on mukana versio Michael Nymanin säveltämästä "The Heart Asks Pleasure First", joka on tunnettu myös Piano-elokuvan tunnusmusiikkina.
Kappaleet

| The Crow, the Owl and the Dove (Digipak) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | The Crow, the Owl and the Dove (Radio edit) | Tuomas Holopainen, Marco Hietala | 3.46 |  |  |  |  |  |  |
| 2. | The Heart Asks Pleasure First | Michael Nyman, Holopainen | 4.20 |  |  |  |  |  |  |
| 3. | The Crow, the Owl and the Dove (Albumi versio) | Holopainen, Hietala | 4.10 |  |  |  |  |  |  |
| 4. | The Crow, the Owl and the Dove (Instrumentaali) | Holopainen, Hietala | 4.10 |  |  |  |  |  |  |
| 5. | The Heart Asks Pleasure First (Instrumentaali) | Nyman, Holopainen | 4.20 |  |  |  |  |  |  |
Listasijoitukset

| Lista (2012) | Sijoitus |
| --- | --- |
Suomen virallinen lista: 1
Taistelu on alkanut

| ”Taistelu on alkanut” Kari Peitsamo |
| --- | --- | --- |

Singlen tiedot
 B-puoli: ”Liityn SKP:hen”
 Julkaistu: 2002
 Formaatti: CD
 Tekijä(t): Kari Peitsamo
 Tyylilaji: folk
 Kesto: 01.53
 Levy-yhtiö: Pyramid (Johanna Kustannus)
Kari Peitsamon muut singlet
| ”Rock Brothers” 1998 | ”Taistelu on alkanut” 2002 | ”On uuden vasemmiston aika” 2003 |
Taistelu on alkanut on Kari Peitsamon single vuodelta 2002. Se on ensimmäinen hänen kolmesta SKP-singlestään, jotka liittyivät vuoden 2003 eduskuntavaaleihin. Peitsamo pyrki vaaleissa eduskuntaan SKP:n sitoutumattomana ehdokkaana. Singlen B-puolena on ”Liityn SKP:hen” Peitsamon edelliseltä Pelle Show -albumilta. "Taistelu on alkanut" julkaistiin seuraavana vuonna Peitsamon kokoelma-albumilla Lähde autoiluretkelle suureen etelän kanjoniin.
Aiheesta muualla

Single Discogs-sivustolla
Single Finnmusic-sivustolla
Single Fono.fi-sivustolla
Tagondaing

| Tagondaing တံခွန်တိုင် |
| --- | --- |

 Tagondaing
 16°04′05″N, 97°54′25″E 
Valtio:   Myanmar
Osavaltio:   Kayin
Tagondaing eli Tagundaing (burmaksi တံခွန်တိုင်) on kylä Kayinin osavaltiossa Myanmarissa. Sen asukasluku oli vuonna 2014 noin 4 994.
Aiheesta muualla

Kuvia tai muita tiedostoja aiheesta Tagondaing Wikimedia Commonsissa
Myanmar Census 2014 Main Data Release Myanmar Census 2014.  3.6.2015. United Nations Population Fund, countryoffice.unfpa.org/myanmar. Arkistoitu 4.3.2016. Viitattu 1.1.2016. (englanniksi)
TPL

TPL on forssalainen rap-yhtye, jonka muodostavat Mikko "Kallo" Kallio ja Nicolas "NJ" Jokinen. TPL on julkaissut yhden levyn vuonna 2017. Seuraava albumi on määrä julkaista vuonna 2019.päivitettävä TPL on esiintynyt useaan otteeseen Forssan Holjat-festivaaleilla.
Diskografia > Albumit

Tästä Ikuisuuteen (2017)
Koti (2020)
Diskografia > Singlet

| Vuosi | Single | Vierailijat | Albumi | Striimaus |
| --- | --- | --- | --- | --- |
| 2015 | "Tästä Ikuisuuteen" |  | Tästä Ikuisuuteen | 8 080 |
| 2016 | "Fogerty City" | Pono, OG Ulla-Maija, Rivo, Krister | Tästä Ikuisuuteen | 39 775 |
| 2016 | "Huudan Muttei Ääntäni Kuulu" | O.B.I. | Tästä Ikuisuuteen | 11 386 |
| 2016 | "Huikkaa" | O.B.I. | Tästä Ikuisuuteen | 10 911 |
| 2016 | "Tästä Ikuisuuteen" | O.B.I. | Tästä Ikuisuuteen | 12 914 |
| 2018 | "FHHF" | Midas, Pono, Blossi T, Krister, Rivo, Ryöstö Gang |  | - |
| 2019 | "TSMD" | Mirella Timonen | Koti | 5 038 |
| 2019 | "Levottomat Kädet" |  | Koti | 44 814 |
| 2019 | "Yhtä Matkaa" | Turkka Mali | Koti | 4 223 |
| 2019 | "Koti" | Anni-Liina Mattila | Koti | 1 746 |
Tapauskuolleisuus

Tapauskuolleisuus (engl. case fatality rate, lyhennys CFR) kertoo tietyn sairauden aiheuttamien kuolemien määrän verrattuna kaikkiin todennettuihin sairauteen sairastuneisiin tiettynä ajanjaksona. Tapauskuolleisuus esitetään perinteisesti sairauden vakavuutta kuvaavana prosenttilukuna.
Esimerkiksi elokuussa 2010 Kenian länsiosissa esiintyi koleraa, joka on Vibrio cholerae -bakteerin aiheuttama sairaus. Sairastuneita oli yhteensä 114, joista 10 kuoli. Tämän koleraepidemian tapauskuolleisuus oli (10/114) * 100 % = 8,8 %.
Tapauskuolleisuus ja kuolleisuus

Tapauskuolleisuus on eri asia kuin infektiokuolleisuus, IFR, joka on todellinen kuolleisuus sairastunutta kohden.
Käsitteiden tapauskuolleisuus ja kuolleisuus ero käy ilmi seuraavasta esimerkistä. Oletetaan että tarkastellaan 10 000 jäsenen populaatiota, josta 1 500 sairastuu erään kesän aikana ja heistä 300 kuolee. Tällöin kuolleisuus on 300/10000=0,03 eli 3 %. Tapauskuolleisuus on puolestaan 300/1500= 0,20 eli 20 %.
Tapauskuolleisuus voi olla hyvin erilainen eri aineistoissa. Sairastuneiden muut perussairaudet voivat riskitekijöinä nostaa esimerkiksi jonkin potilasryhmän kuolleisuutta. Siksi esimerkiksi iäkkäille, joista monella on usein yksi tai useampi pitkäaikainen perussairaus, vakavat hengitystieinfektiot aiheuttavat merkittävän kuolemisen lisäriskin. Esimerkiksi Kiinasta raportoitiin yli 80-vuotiaiden ikäryhmässä koronaviruksen aiheuttaman covid-19-taudin tapauskuolleisuuden olleen noin 15 prosenttia helmikuun lopulla 2020.  Kuukautta myöhemmin Italian kansanterveyslaitoksen (ISS) mukaan covid-19-tautiin Italiassa alkuvuonna sairastuneiden aineistossa (73 780 ihmistä) oli paljon iäkkäitä, sillä 26. maaliskuuta 2020 mennessä laboratoriovarmennetun diagnoosin saaneiden sairastuneiden keski-ikä oli 62 vuotta. Tässä aineistossa vähintään 80-vuotiaiden tapauskuolleisuus oli jo 24 prosenttia tai yli (aineistossa oli 3 310 kuollutta tässä ikäluokassa).
Sputnik-ohjelma

Ensimmäisen Sputnik-satelliitin laukaisua juhlistava neuvostoliittolainen postimerkki vuodelta 1982.
Sputnik-ohjelma (ven. Спутник, Matkatoveri) oli neuvostoliittolainen avaruusohjelma, joka sisälsi useiden satelliittien laukaisemisen avaruuteen. Sputnik-ohjelman paljastuminen oli yllätys koko maailmalle ja etenkin yhdysvaltalaisille, jotka olivat pitäneet itseään rakettitekniikan edelläkävijänä. Sputnik-ohjelmassa ei lähetetty ihmisiä avaruuteen, mutta useita eläimiä kylläkin, niiden muassa Laika-koira, maailman ensimmäinen elävä olento maan kiertoradalla. Ensimmäinen Sputnik-satelliitti laukaistiin 1957 ja viimeinen 1961.
Ohjelman vaikutus

Sputnik 1:n laukaisu 4. lokakuuta 1957 yllätti koko maailman täysin. Yhdysvalloissa se johti suoranaiseen järkytykseen ja tarpeeseen vastata avaruuskilpailuun. Tätä varten perustettiin mm. NASA. Sputnik 1:n laukaisua pidetään yleisesti myös avaruuskilvan lähtölaukauksena.
Sputnik-ohjelmaa pidettiin suuresti onnistuneena ja se rohkaisi neuvostoliittolaisia jatkamaan muilla avaruusohjelmilla, kuten Vostok-ohjelmalla, jonka myötä avaruuteen lähetettiin ensimmäinen ihminen. Myös yhdysvaltalaiset aloittivat pikaisesti Explorer-ohjelmansa.
Sputnik 1

Sputnik 1, 83,6 kilon painoinen ja 58 cm halkaisijaltaan oleva neljällä piiska-antennilla varustettu pallo, laukaistiin maata kiertävälle radalle 4. lokakuuta 1957. Se lähetti radiosignaalia maahan, jota saattoi kuunnella mm. radioamatöörilaitteilla. Siinä ei vielä ollut aurinkokennoja, joten se lopetti toimintansa jo kolmen viikon päästä.
Sputnik 2

Sputnik 2 laukaistiin 3. marraskuuta 1957. Sen mukana lähetettiin maan kiertoradalle ensimmäinen elävä olento, Laika-niminen sekarotuinen koira. Sputnik 2 oli neljä metriä korkea kartiomainen satelliitti, jossa oli mm. useita radiolähettimiä, telemetriajärjestelmä ja matkustamon lämpötilasäätely. Sputnik 2 kiersi maapalloa 162 päivää, jonka jälkeen se palasi ilmakehään.
Sputnik 2 > Laika

Laika joutui matkustamaan hyvin pienessä matkustamossa, jossa oli juuri ja juuri tilaa käydä makuulle ja nousta seisomaan. Laika pyrittiin pitämään hengissä 10 vuorokautta ja sitä varten mukana oli ruokaa ja juomaa. Mukana oli myös tarpeen tullen käytettävää myrkytettyä ruokaa, jotta Laika kuolisi, mikäli satelliitti putoaisi odottamatta maahan. Sputnik 2:ta ei nimittäin ollut varustettu tuomaan matkustajia turvallisesti maahan, joten koira olisi joka tapauksessa palanut kuoliaaksi ilmakehään palattuaan. Vuonna 2002 venäläiset paljastivat, että Laika oli kuollut jo muutaman tunnin matkan jälkeen kuumuuteen ja stressiin. Joka tapauksessa Laika antoi tutkijoille arvokasta tietoa avaruusmatkan vaikutuksesta elävään olentoon.
Sputnik 3

Sputnik 3:n ensimmäinen laukaisu 3. helmikuuta 1958 epäonnistui, mutta toinen, onnistunut yritys, tapahtui 15. toukokuuta samana vuonna. Sputnik 3 oli miehittämätön ja varustettu suurella määrällä geofysikaalista tutkimuslaitteistoa. Sputnik 3:n oli tarkoitus myös tutkia Van Allenin vyöhykettä, mutta satelliitin nauhuri ei toiminut ja mittauksia ei voitu suorittaa.
Sputnik 4

Sputnik 4 laukaistiin 15. toukokuuta 1960, kaksi vuotta Sputnik 3:n jälkeen. Sputnik 4 oli niin ikään miehittämätön, mutta se oli samalla Vostok-avaruuskapselin koelento, jota käytettiin pian sen jälkeen miehitetyissä avaruuslennoissa. Sputnik 4:ssä oli täysin varusteltu matkustamo ja ihmisen kokoinen nukke.
Sputnik 5

Sputnik 5 laukaistiin 19. elokuuta 1960. Siinä oli matkustajina kaksi koiraa, 40 hiirtä, kaksi rottaa ja useita kasveja. Sputnik 5 lensi vain vuorokauden ja kaikki eläimet saatiin turvallisesti maahan asti. Se oli samalla myös Vostok-kapselin toinen koelento.
Sputnik 6

Sputnik 6, joka laukaistiin 1. joulukuuta 1960, oli niin ikään Vostok-ohjelman koelento. Matkustajina oli kaksi koiraa. Sputnik 6 lensi vain yhden vuorokauden, ja sen oli tarkoitus laskeutua kierrettyään maa 17 kertaa, mutta näin ei tapahtunut. Satelliitti oli putoamassa maahan 18. kierroksellaan, jolloin se räjäytettiin tuhoamispanoksella, ettei sen tekniikka joutuisi vihollismaiden käsiin.
Sputnik 10

Wikimedia Commonsissa on kuvia tai muita tiedostoja aiheesta .
The Crookes

| The Crookes |
| --- | --- |

Tiedot
Toiminnassa:  2008–
Tyylilaji:  indie pop, vaihtoehtorock
Kotipaikka:   Sheffield, Englanti
Laulukieli:  englanti
Jäsenet:  George Waite, Laulu, basso   Tom Dakin, Kitara   Daniel Hopewell, Kitara   Russell Bates, Rummut  
Entiset jäsenet:  Alex Saunders, Kitara  
Levy-yhtiö:  Fierce Panda Records   Too Pure   Heist or Hit Records  
Aiheesta muualla
Kotisivut
Infobox OKNimi-testi OK: 
The Crookes on englantilainen indie pop-yhtye, joka perustettiin Sheffieldissä vuonna 2008. Yhtye on julkaissut kaksi albumia: Chasing After Ghosts (2011) ja Hold Fast (2012), sekä laajennettun EP:n Dreams Of Another Day (2010).
Diskografia > Studioalbumit

| Vuosi | Nimi | Listasijoitus> UK | Listasijoitus> IRL |
| --- | --- | --- | --- |
| 2011 | Chasing After Ghosts Julkaistu: Maaliskuu 2011  Levy-yhtiö: Fierce Panda |   |   |
| 2012 | Hold Fast Julkaistu: Kesäkuu 2012  Levy-yhtiö: Fierce Panda |   |   |
| 2014 | Soapbox Julkaistu: 14. huhtikuuta 2014  Levy-yhtiö: Fierce Panda |   |   |
| 2016 | Lucky Ones Julkaistu: 29. tammikuuta 2016  Levy-yhtiö: Anywhere Records |   |   |
Diskografia > EP:t

| Vuosi | Nimi | Listasijoitus> UK | Listasijoitus> IRL |
| --- | --- | --- | --- |
| 2010 | Dreams Of Another Day Julkaistu: Lokakuu 2010  Levy-yhtiö: Fierce Panda |   |   |
Diskografia > Singlet

| Vuosi | Nimi | Albumi | Listasijoitus> U.K. | Listasijoitus> IRL |
| --- | --- | --- | --- | --- |
| 2009 | "A Collier's Wife" | Dreams Of Another Day |   |   |
| 2009 | "It's Just Not Christmas Without You" | Ei albumia |   |   |
| 2010 | "Bloodshot Days" | Chasing After Ghosts |   |   |
| 2011 | "Godless Girl" | Chasing After Ghosts |   |   |
| 2011 | "Chorus Of Fools" | Chasing After Ghosts |   |   |
| 2011 | "I Remember Moonlight" | Chasing After Ghosts |   |   |
| 2012 | "Afterglow" | Hold Fast |   |   |
| 2012 | "Maybe In The Dark" | Hold Fast |   |   |
| 2012 | "American Girls" |   |   |  |
| 2013 | "Bear's Blood" / "Dance in Colour" | Ei albumia |   |   |
| 2014 | "Play Dumb" | Soapbox |   |   |
| 2015 | "I Wanna Waste My Time On You" | Lucky Ones |   |   |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Sélestat

| Sélestat |
| --- | --- |

 vaakuna
 Sélestat
 Koordinaatit: 48°15′34″N, 7°27′15″E 
Valtio:  Ranska
Alue:  Grand Est
Departementti:  Bas-Rhin
Arrondissementti:  Sélestat-Erstein
Pinta-ala:  
 – Kokonaispinta-ala:  44,4 km²
Väkiluku (2016):  19 124 
 – Väestötiheys:  430 as./km²
Kunnan numero:  67462
 
 Kunnan kotisivut 
Infobox OKVirheellinen NIMI-arvo: 
Sélestat on kaupunki Koillis-Ranskassa Bas-Rhinin departementissa Grand Estin alueella. Se sijaitsee noin 50 kilometriä Strasbourgin kaupungista lounaaseen.
Sélestat on historiallisesti ja taiteellisesti merkittävä kaupunki. Kaupungissa on 34 historiallisten muistomerkkien luetteloon kuuluvaa muistomerkkiä. Sélestat onkin kulttuuriperinnöltään Alsacen kolmanneksi tärkein kaupunki Strasbourgin ja Colmarin jälkeen. Kaupungissa on kaksi suurta kirkkoa, romaaninen Sainte-Foy ja goottilainen Saint-Georges.  Kaupungin keskiaikainen ilme on myös hyvin säilynyt. Sélestatin tärkein nähtävyys on huomattavat kokoelman renessanssiajan teoksia sisältävä Sélestatin humanistinen kirjasto. Kirjaston teokset on lahjoittanut sélestatilainen humanisti Beatus Rhenanus. Se on yksi aikakautensa rikkaimmista kokoelmista. Kirjaston laajennus valmistui vuonna 2018, ja sen suunnitteli ranskalainen arkkitehti Rudy Ricciotti.
Tunnettuja kuntalaisia

Beatus Rhenanus (1485-1547), humanisti
Sainte-Foyn kirkko
Saint-Georgesin kirkko
Humanistinen kirjasto
Aiheesta muualla

Kuvia tai muita tiedostoja aiheesta Sélestat Wikimedia Commonsissa
Teresa He Tingbo

Teresa He Tingbo (1969) on Huawein teknologiatytäryhtiön HiSiliconin toimitusjohtaja ja 2012 Laboratories -yksikön johtaja. Hän on johtanut HiSiliconia vuodesta 2004 kun Huawei laajensi toimintaansa CDMA-teknologiaan. Teresa Hen johdossa HiSiliconista tuli Aasian suurin piirisuunnittelua tekevä yritys Aasiassa sekä kymmenen suurimman joukossa koko maailmassa. Vuonna 2019 Yhdysvaltain lisättyä Huawein ja HiSiliconin pakotelistalleen HiSilicon joutui luopumaan omasta matkapuhelinpiirisarjastaan Kirinistä ja se alkoi myydä piirivalmistusta myös Huawein ulkopuolelle.
Ura

Teresa He valmistui Pekingin yliopistosta 1996 tutkintonaan posti ja televiestintä ja hänet palkattiin Huaweille. Huaweilla Teresa He on työskennellyt ASIC-insinöörinä, HiSiliconin tutkimus- ja kehitysjohtajana sekä 2012 Laboratories -yksikön varatoimitusjohtajana. Tällä hetkellä hän toimii HiSiliconin ja 2012 Laboratories -yksikön johtajana.
Ura > Tulo Huaweille

Teresa Hen ensimmäinen tehtävä vuonna 1996 oli suunnitella piirejä valokuitutietoliikenteeseen. Kaksi vuotta myöhemmin, kun Huawein fokus siirtyi langattomaan tietoliikenteeseen, Teresa Helle annettiin tehtäväksi muodostaa yritykselle 3G-tuotekehitystiimi. Muutamaa vuotta myöhemmin hän siirtyi kahdeksi vuodeksi Piilaaksoon, jossa hän hahmotti teknologisen kuilun Yhdysvaltojen ja Kiinan välillä. Teresa He sai säännöllisesti ylennyksiä ja hänen asemansa nousi suunnittelijasta pääsuunnittelijaksi ja edelleen tutkimusosaston johtajaksi.
Ura > HiSiliconin johdossa

Vuonna 2004 Huawei oli voimakkaasti investoinut CDMA-teknologiaan. Tekniikkaa ei otettu käyttöön Kiinassa, mutta Yhdysvallat oli kuitenkin käyttämässä sitä. Teresa He esitti, että ulospääsy väärän veikkauksen aiheuttamasta umpikujasta olisi suuntautuminen länsimarkkinoille. Huawein toimitusjohtaja Ren Zhengfei antoi Teresa Helle tehtäväksi toteuttaa siirtymä. Investoinnin koko oli Huawein mittakaavassa merkittävä; 20 000 työntekijää ja 400 miljoonaa dollaria. Tämä vastasi kokoluokaltaan kahta kolmasosaa silloisesta Huawein työvoimasta ja puolta tuotekehitysbudjetista.
HiSiliconin alku oli huomattavista resursseista huolimatta kankea. Aluksi se joutui tuotteissaan kilpailemaan kiinalaisten kloonivalmistajien kanssa ja erityisesti MediaTekin kanssa. Vastatakseen tähän se aloitti omien järjestelmäpiirien suunnittelun vain huomatakseen, että huonommasta valmistustekniikasta johtuen piirit lämpenivät ja kuluttivat enemmän virtaa kuin Qualcommin vastaavat tuotteet. Ensimmäinen suuri onnistuminen oli Kirin 910, joka oli samalla myös ensimmäinen tuotantotekniikaltaan kilpailukykyinen tuote Qualcommin järjestelmäpiirien kanssa.
2010-luvulla HiSiliconin Kirin-järjestelmäpiirit valmistettiin uusimmalla tuotantoteknologialla ja HiSilicon kykeni valmistajana kilpailemaan Samsungin, Qualcommin ja Applen kanssa teknisesti parhaan matkapuhelinalustan tekijänä. Huawein puhelimissa käytettyjen HiSiliconin kamerakomponenttien katsottiin kuuluvan parhaiden joukkoon. Vuonna 2019, kun Yhdysvallat asetti Huawein kauppasaartoon, Huaweista oli tullut maailman suurin älypuhelinvalmistaja ja merkittävä 5G-verkkojen valmistaja. Kauppasaarron seurauksena Teresa He käänsi HiSiliconin tavoitteeksi olla teknologisesti itsenäinen yritys. Yritys myös alkoi myydä piirisuunnittelua ja tuotantoa Huawein ulkopuolelle.
Teemu Paakkarinen

Teemu Paakkarinen (s. 5. lokakuuta 1983 Lappeenranta) on suomalainen jääkiekkoilija. Paakkarinen on SaiPan kasvatti. Hän ei saanut sopimuksta SaiPan kanssa kaudella 2008–2009, joten hän pelasi muun muassa Mikkelin Jukureissa Mestistä. Pelityylinä hänellä on kova karvauspeli, taklaukset ja vastustajan taitopelaajien häiritseminen. Kaudeksi 2009–2010 Paakkarinen solmi sopimuksen KooKoon kanssa.